als_Latn dik_Latn sag_Latn
Sipas njoftimeve të Bankës Qendrore të Norvegjisë, ky fond investues, i cili ka aksionet në pronësi të vetën, gjatë vitit të fundit si rezultat i investimeve anëmbanë botës ka arritur një fitim prej 7.6 për qind.
Falë këtij fitimi, ky fond në arkën e vet tani ka 745 miliardë euro, pothuajse dyfish më shumë mjete në krahasim me vitin 2011.
Fitimi i fondit ndërlidhet me investimet e mençura në bursat e aksioneve. Me qëllim që të paguaj borxhet e veta në të ardhmen, Norvegjia tradicionalisht lë anash të gjitha fitimet, të cilat i realizojnë kompanitë shtetërore të naftës, ndërsa Qeveria nuk ka të drejtë që të tërheqë nga fondi mbi 4 për qind të mjeteve në vit, e që është fitimi i projektuar vjetor i fondit, me qëllim të baraspeshimit të buxhetit, i cili në të kundërtën do të ishte në minus.
Guvernatori i Bankës Qendrore të Norvegjisë, Uistejn Ulsen, tha se vendi duhet të jetë i gatshëm për fitime, të cilat në të ardhmen nuk do të jenë aq të mëdha, sa janë aktualisht./RTV21/
als_Latn als_Latn als_Latn als_Latn